სრუტე
სრუტე — ხმელეთის ორ მასივს შორის არსებული წყლის სივრცე, რომელიც აკავშირებს წყლის აუზებს (ზღვებს, ოკეანეებს და ა.შ.) სრუტეები ხასიათდებიან სიგრძით, სიგანით, სიღრმით, წყლის დინების სიჩქარით და მიმართულებით. სრუტის ჰიდროლოგიური რეჟიმი განისაზღვრება მისი მეშვეობით მომხდარი წყალცვლის თავისებურებებით, დამოკიდებულია შეერთებული წყალსატევების ან მათი ნაწილების რეჟიმებზე, სრუტის სიგრძეზე, სიგანესა და სიღრმეზე. სრუტეებს შორის მსოფლიოში ყველაზე გრძელია მოზამბიკის სრუტე. მისი სიგრძე 1 760 კმ-ია, ხოლო ყველაზე განიერი – დრეიკის სრუტე 820 კმ სიგანით.